ai4bharat/Pralekha huggingface dataset:
ധനകാര്യ മന്ത്രാലയം
നികുതിദായകർക്ക് രണ്ട് വർഷത്തിനുള്ളിൽ പുതുക്കിയ ആദായ നികുതി റിട്ടേൺ ഫയൽ ചെയ്യാം
ന്യൂ ഡൽഹി, ഫെബ്രുവരി 01, 2022
· നികുതി നിർണ്ണയ വർഷാവസാനം  മുതൽ രണ്ട് വർഷത്തിനുള്ളിൽ അധിക നികുതി അടച്ചതിന്റെ പുതുക്കിയ റിട്ടേൺ ഫയൽ ചെയ്യാൻ നികുതിദായകരെ അനുവദിക്കാൻ സർക്കാർ നിർദ്ദേശിക്കുന്നതായി 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവെ കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ അറിയിച്ചു. നികുതി അടയ്ക്കുന്നതിനു മുമ്പ് വരുമാനം കൃത്യമായി കണക്കാക്കുന്നതിലെ വീഴ്ചകളും പിഴവുകളും തിരുത്താൻ ഇത് നികുതിദായകർക്ക് അവസരം നൽകുമെന്ന് അവർ പറഞ്ഞു.
· അറുപത് വയസ്സ് തികയുന്ന മാതാപിതാക്കളുടെ/രക്ഷകർത്താക്കളുടെ ജീവിതകാലത്ത്, ഭിന്നശേഷിക്കാരായ ആശ്രിതർക്ക് വാര്ഷിക വേതനം/മൊത്തം തുക നൽകാൻ സർക്കാർ നിർദ്ദേശിക്കുന്നതായി ശ്രീമതി സീതാരാമൻ പ്രഖ്യാപിച്ചു.
· സംസ്ഥാന സർക്കാർ ജീവനക്കാരുടെ സാമൂഹിക സുരക്ഷാ ആനുകൂല്യങ്ങൾ വർധിപ്പിക്കുന്നതിനും കേന്ദ്ര സർക്കാർ ജീവനക്കാരുടേതിന് തുല്യമാക്കുന്നതിനും, സംസ്ഥാന സര്ക്കാര് ജീവനക്കാര്ക്കുള്ള എന്പിഎസ് നിക്ഷേപത്തിന് നിലവിലുള്ള 10 ശതമാനം നികുതി ഇളവ് 14 ശതമാനമാക്കും.
· വെർച്വൽ ഡിജിറ്റൽ ആസ്തിയുടെ കൈമാറ്റത്തിൽ നിന്നുള്ള വരുമാനത്തിന് 30 ശതമാനം നികുതി ഏർപ്പെടുത്തുമെന്ന് ശ്രീമതി സീതാരാമൻ പ്രഖ്യാപിച്ചു. ഏറ്റെടുക്കൽ ചെലവ് ഒഴികെ, അത്തരം വരുമാനം കണക്കാക്കുമ്പോൾ ഒരു ചെലവും/അലവൻസിനും കിഴിവിന് കണക്കാക്കില്ല. വെർച്വൽ ഡിജിറ്റൽ ആസ്തിയുടെ കൈമാറ്റത്തിൽ നിന്നുള്ള നഷ്ടം മറ്റേതെങ്കിലും വരുമാനത്തിൽ നിന്ന് നികത്താൻ കഴിയില്ല. വെർച്വൽ ഡിജിറ്റൽ ആസ്തി സമ്മാനത്തിനും സ്വീകർത്താവിന്റെ മേൽ നികുതി ചുമത്താൻ നിർദ്ദേശിക്കപ്പെട്ടിരിക്കുന്നു.
· ഗവൺമെന്റിന്റെ ന്യായയുക്തമായ നിയമ വ്യവഹാര മാനേജ്മെന്റ് നയം മുന്നോട്ട് കൊണ്ടുപോകുന്നതിനും നികുതിദായകരും വകുപ്പും തമ്മിൽ ആവർത്തിച്ചുള്ള നിയമ വ്യവഹാരങ്ങൾ കുറയ്ക്കുന്നതിനും, ഒരു അസ്സസി നേരിടുന്ന ഏതെങ്കിലും പ്രശ്നത്തിന്റെ കാര്യത്തിൽ, ഒരു സമാന നിയമപ്രശ്നം, ഹൈക്കോടതിയിലോ സുപ്രീം കോടതിയിലോ ഉന്നയിച്ചിട്ടുണ്ടെങ്കിൽ ആയതിന് ഗവൺമെന്റ് ഒരു വ്യവസ്ഥ ഉണ്ടാക്കും - അതായിത് ആ അസ്സസിയുടെ കാര്യത്തിൽ അപ്പീൽ ഫയൽ ചെയ്യുന്നത് ഹൈക്കോടതിയോ സുപ്രീം കോടതിയോ മേൽ പറഞ്ഞ നിയമപ്രശ്നം തീരുമാനിക്കുന്നത് വരെ നികുതി വകുപ്പ് മാറ്റിവയ്ക്കുന്നതാണ്.
RRTN/SKY
(
പ്രധാനമന്ത്രിയുടെ ഓഫീസ്
വനിതകളുടെ 100 മീറ്റര്സ്പ്രിന്റില്വിജയിച്ച ദ്യുതീചന്ദിനെ പ്രധാനമന്ത്രി അഭിനന്ദിച്ചു
വനിതകളുടെ 100 മീറ്റര്സ്പ്രിന്റില്വിജയിച്ച ദ്യുതീചന്ദിനെ പ്രധാനമന്ത്രി ശ്രീ നരേന്ദ്രമോദിഅഭിനന്ദിച്ചു.
''ഒരു അനിതരസാധാരണമായഅത്ലറ്റിന്റെ അനിതര സാധാരണമായവിജയം! കഠിനപ്രയത്നത്തിലൂടെഅര്ഹിക്കുന്ന സ്വര്ണ്ണം വനിതകളുടെ 100 മീറ്റര്ഫൈനലില് നേടിയദ്യുതിചന്ദിന്അഭിനന്ദനങ്ങള്. നിങ്ങള്ഇന്ത്യയെഅഭിമാനിതയാക്കി,'' പ്രധാനമന്ത്രി പറഞ്ഞു.
(RSMRD– 403
മന്ത്രിസഭ
ഛത്തീസ്ഗഢിലെ പട്ടികവര്ഗ പട്ടികയുടെ പരിഷ്ക്കരണത്തിന് മന്ത്രിസഭയുടെ അനുമതി
ഛത്തീസ്ഗഢിലെ പട്ടികവര്ഗങ്ങളുടെ പട്ടികയില് പരിഷ്ക്കരണം വരുത്താന് ഭരണഘടനയില്  ഔദ്യോഗിക
ഭേദഗതിക്കായുള്ള ഓര്ഡര്  ബില് 2016നുള്ള നിര്ദേശമടങ്ങിയ മന്ത്രിസഭാ കുറിപ്പിന് പ്രധാനമന്ത്രി ശ്രീ. നരേന്ദ്രമോദിയുടെ
അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഛത്തീസ്ഗഢിലെ പട്ടികവര്ഗത്തിന്റെ പട്ടികയില് താഴെപ്പറയുന്ന മാറ്റങ്ങള് വരുത്തും:-
1. അഞ്ചാമതായി രേഖപ്പെടുത്തിയിരിക്കുന്ന  'ഭാരിയഭൂമിയ' എതിന് ശേഷം 'ഭുനിയ, ഭുയിയാന്, ഭുയാന്' എന്നീ തുടര്ന്നു് പറയുന്നതുകൂടി
ചേര്ക്കണം.
2. പതിനാലാമതായി  രേഖപ്പെടുത്തിയിരിക്കുന്നിടത്ത് തുടര്ന്നു പറയുന്നതുകൂടി കൂട്ടിച്ചേര്ക്കണം; അതായത് '' 14 ധാന്വര്, നാനുഹാര്,
ധാനുവാര്.''
3. 32-ാമതായും 33-ാമതായും ചേര്ത്തിരിക്കുന്നിടത്ത് താഴെപ്പറയുന്നവ കൂടി കൂട്ടിച്ചേര്ക്കണം; അതായത്
''32. നാഗേസിയ, നാഗാസിയ, കിസാന് 33. ഓറോ, ധാനകാ, ധാന്ഗാഡ്''.
4) ''41 സാവാര്, സാവാര, സൗണാര്, സനോറ.''
43 42-ാമത്തെ കൂട്ടിച്ചേര്ക്കലിന് ശേഷം താഴെപ്പറയുന്നവകൂടി കൂട്ടിച്ചേര്ക്കണം-''43 ബിഞ്ചാ.''
ഈ നിയമത്തെ ഭരണഘടനാ  ഓര്ഡര്  ബില് 2019 എന്നു് വിളിക്കാം. ഈ ബില് നിയമമായിക്കഴിഞ്ഞാല്
ഛത്തീസ്ഗഢിലെ പരിഷ്ക്കരിച്ച പട്ടികവര്ഗ പട്ടികയില് പുതുതായി ഉള്പ്പെടുത്തിയിട്ടുള്ള സമുദായങ്ങള്ക്കും ഗവണ്മെന്റിന്റെ നിലവിലുള്ള
പദ്ധതികളില് പട്ടികവര്ഗങ്ങള്ക്ക് വേണ്ടി ഉദ്ദേശിച്ചിട്ടുളളവയുടെ ഗുണഫലങ്ങള് ലഭ്യമാക്കാന് കഴിയും. പോസ്റ്റ് മെട്രിക് സ്കോളര്ഷിപ്പ്, നാഷണല്
ഓവര്സീസ് സ്കോളര്ഷിപ്പ്, നാഷണല് ഫെല്ലോഷിപ്പ്, ഏറ്റവും മുന്തിയ നിലവാരമുള്ള വിദ്യാഭ്യാസം, ദേശീയ പട്ടികവര്ഗ ധനകാര്യ വികസന
കോര്പ്പറേഷനില് നിന്ന് ഇളവുകളുള്ള വായ്പകള്, പട്ടികവര്ഗ ആണ്കുട്ടികള്ക്കും പെണ്കുട്ടികള്ക്കുമുള്ള ഹോസ്റ്റലുകള് എന്നിവയാണ്
ഇത്തരത്തിലുള്ള ചില മുഖ്യമായ പദ്ധതികള്. മുകളില് പറഞ്ഞതിന് പുറമെ ഗവണ്മെന്റ് നയങ്ങള്ക്കടിസ്ഥാനമായി സര്വീസുകളിലും വിദ്യഭ്യാസ
സ്ഥാപനങ്ങളിലെ പ്രവേശനങ്ങളിലുമുള്ള സംവരണത്തിനും ഇവര്ക്ക് അര്ഹതയുണ്ടായിരിക്കും.
പ്രധാനമന്ത്രിയുടെ ഓഫീസ്
പാരാ ഷൂട്ടിംഗ് ലോകകപ്പിൽ സ്വർണം നേടിയ മനീഷ് നർവാളിനെയും റുബീന ഫ്രാൻസിസിനെയും പ്രധാനമന്ത്രി അഭിനന്ദിച്ചു
ഫ്രാൻസിലെ ചട്രൂറോക്സിൽ നടന്ന പാരാ ഷൂട്ടിംഗ് ലോകകപ്പിൽ സ്വർണം നേടിയ മനീഷ് നർവാളിനെയും റുബീന ഫ്രാൻസിസിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"# ചട്രൂറോക്സ് 2022-ൽ 10 മീറ്റർ എയർ പിസ്റ്റൾ മിക്സഡ് ഇനത്തിൽ സ്വർണം നേടിയതിന് മനീഷ് നർവാളിനെയും റുബീന ഫ്രാൻസിസിനെയും ഓർത്ത് അഭിമാനിക്കുന്നു.
ഈ പ്രത്യേക വിജയത്തിന് അവരെ അഭിനന്ദിക്കുന്നു. അവരുടെ ഭാവി ഉദ്യമങ്ങൾക്ക് ആശംസകൾ."
--ND--
Proud of Manish Narwal and Rubina Francis for winning a Gold in the 10m Air Pistol Mixed event at #Chateauroux2022.
— Narendra Modi  June 8, 2022
Congratulations to them for this special win. Best wishes for their upcoming endeavours. pic.twitter.com/wIppsJyreK
(
പ്രധാനമന്ത്രിയുടെ ഓഫീസ്
ജി20 താഴേത്തട്ടിലെ പ്രവർത്തകരുമായുള്ള ആശയവിനിമയത്തിന്റെ ദൃശ്യങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി ഇന്നലെ ഭാരത് മഡപത്തിൽ ജി20 താഴേത്തട്ടിലെ പ്രവർത്തകരുമായി സംവദിച്ചു.
പല മുതിർന്ന മാധ്യമപ്രവർത്തകരും ആശയവിനിമയത്തിന്റെ നിമിഷങ്ങൾ എക്സിൽ പോസ്റ്റ് ചെയ്തു.
ഇനിപ്പറയുന്ന പോസ്റ്റുകൾ പ്രധാനമന്ത്രി പോസ്റ്റ് ചെയ്തു ;
Prime Minister @narendramodi meets security forces responsible for successful #G20Bharat recently. Dozens of drivers even learnt left-hand driving skills. Listen to this experience from a CRPF Constable who was driving a senior Mexico Minister. pic.twitter.com/18hoqoAehD
— Aditya Raj Kaul  September 23, 2023
#G20Summit2023 के दौरान
— Janak Dave  September 23, 2023
खूबसूरत दिल्ली बनाने मैं जुटे एक कर्मी की कहानी सुने. pic.twitter.com/CXmY1jg72Z
Must watch conversation and response by PM @narendramodi
— Naveen Kapoor  September 23, 2023
A wife’s response on her husband’s long duty hours & PM Modi’s take on it.. pic.twitter.com/DtTTWY8XSn
Sub-Inspector Pinky Rani, assigned to duty with Türkiye President's wife Emine Erdoğan, recalls an incident where she utilized the G20 app's language translation feature to assist the first lady in understanding information about a particular piece of clothing. pic.twitter.com/4yhGwf1Zyf
— Sidhant Sibal  September 23, 2023
Insp Suresh Kumar Delhi Police. On Security Duty at Bharat Mandapam. On duty learnt his mother suffered a heart attack. He stayed on VVIP duty servingMother India@PMOIndia thanks him for his service to Bharat Mata.
— GAURAV C SAWANT  September 23, 2023
Our civilisational ethos:
जननी जन्मभूमिश्च स्वर्गादपि गरीयसी pic.twitter.com/naytaEgbzQ
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
അന്തര്സംസ്ഥാന പ്രസരണസംവിധാനം-ഹരിതോര്ജ്ജ ഇടനാഴി രണ്ടാം ഘട്ടത്തിന് കേന്ദ്ര മന്ത്രിസഭയുടെ അംഗീകാരം
കേരളമുള്പ്പെടെയുള്ള സംസ്ഥാനങ്ങളില് പദ്ധതി പൂര്ത്തിയാക്കുന്നത് 12,031 കോടി രൂപ ചെലവില്
സ്ഥാപിത പുനരുപയോഗ ഊര്ജ്ജശേഷി 2030ഓടെ 450 ജിഗാവാട്ട് എന്ന ലക്ഷ്യത്തിലേക്കെത്താന് പദ്ധതി സഹായിക്കും
അന്തര്സംസ്ഥാന പ്രസരണസംവിധാനത്തിലെ ഹരിതോര്ജ്ജ ഇടനാഴി രണ്ടാം ഘട്ടത്തിന് പ്രധാനമന്ത്രി ശ്രീ. നരേന്ദ്രമോദിയുടെ നേതൃത്വത്തില് ചേര്ന്ന സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാസമിതി അംഗീകാരം നല്കി. കേരളമുള്പ്പെടെയുള്ള സംസ്ഥാനങ്ങള്ക്ക് പ്രയോജനപ്പെടുന്നതാണു പദ്ധതി. ഏകദേശം 10,750 സര്ക്യൂട്ട് കിലോമീറ്റര് പ്രസരണ ലൈനുകളും സബ്സ്റ്റേഷനുകളുടെ 27,500 മെഗാ വോള്ട്ട് ആംപിയര് പരിവര്ത്തനശേഷിയും ഇതിന്റെ ഭാഗമായി കൂട്ടിച്ചേര്ക്കും. കേരളത്തിനു പുറമെ ഗുജറാത്ത്, ഹിമാചല് പ്രദേശ്, കര്ണാടകം, രാജസ്ഥാന്, തമിഴ്നാട്, ഉത്തര്പ്രദേശ് എന്നീ ഏഴ് സംസ്ഥാനങ്ങളിലായി ഏകദേശം 20 ജിഗാവാട്ട് പുനരുപയോഗ ഊര്ജ്ജ പദ്ധതികളുടെ ഗ്രിഡ് ഏകീകരണത്തിനും ഊര്ജ്ജോല്പ്പാദനത്തിനും ഈ പദ്ധതി സഹായിക്കും.
12,031.33 കോടി രൂപയ്ക്ക് പൂര്ത്തിയാക്കപ്പെടുമെന്ന് കണക്കാക്കുന്ന പദ്ധതിക്ക് 33 ശതമാനം കേന്ദ്രസഹായം ലഭിക്കും. അതായത്, 3970.34 കോടി രൂപ. 2021-22 മുതല് 2025-26 വരെയുള്ള അഞ്ച് സാമ്പത്തിക വര്ഷങ്ങള്ക്കുള്ളില് പൂര്ത്തിയാക്കുമെന്ന് കരുതപ്പെടുന്ന പദ്ധതിക്ക് കേന്ദ്ര സാമ്പത്തിക സഹായം  ഉപയോഗിക്കുക വഴി അന്തര്സംസ്ഥാന പ്രസരണ നിരക്കുകള് വെട്ടിക്കുറയ്ക്കാനും അതുവഴി ഊര്ജ്ജ നിരക്കുകള് കുറയ്ക്കാനും കഴിയും. കേന്ദ്ര സഹായം ഫലത്തില് രാജ്യത്തെ സാധാരണ പൗരന്മാര്ക്ക് സഹായകരമാകും.
സ്ഥാപിക്കപ്പെട്ട പുനരുപയോഗ ഊര്ജ്ജ ശേഷി 2030ഓടെ 450 ജിഗാവാട്ട് എന്ന ലക്ഷ്യത്തിലേക്കെത്താന് പദ്ധതി സഹായിക്കും
പദ്ധതി രാജ്യത്തിന്റെ ദീര്ഘകാല ഊര്ജ്ജാവശ്യങ്ങള്ക്ക് സംഭാവന നല്കുകയും കാര്ബണ് പ്രവാഹം കുറച്ച് പരിസ്ഥിതിക്ക് അനുകൂലമായ സുസ്ഥിര വളര്ച്ചയെ പിന്തുണയ്ക്കുകയും ചെയ്യും. ഊര്ജ്ജ മേഖലയിലും അനുബന്ധ മേഖലകളിലും വൈദഗ്ധ്യം നേടിയവരും അല്ലാത്തവരുമായ തൊഴിലാളികള്ക്ക് വന്തോതില് തൊഴിലവസരം സൃഷ്ടിക്കാനും പദ്ധതിക്ക് കഴിയും.
ആന്ധ്രപ്രദേശ്, ഗുജറാത്ത്, ഹിമാചല് പ്രദേശ്, കര്ണാടകം, മധ്യപ്രദേശ്, മഹാരാഷ്ട്ര, രാജസ്ഥാന്, തമിഴ്നാട് എന്നീ സംസ്ഥാനങ്ങളില് നടപ്പിലാക്കിയ ഒന്നാം ഘട്ട ജിഇസിയുടെ തുടര്ച്ചയായാണ് ഈ പദ്ധതി നടപ്പിലാക്കുന്നത്. 24 ജിഗാവാട്ട് പുനരുപയോഗ ഊര്ജ്ജോല്പാദനം ലക്ഷ്യമിടുന്ന ഒന്നാം ഘട്ട പദ്ധതി 2022ല് പൂര്ത്തിയാകുമെന്ന് പ്രതീക്ഷിക്കുന്നു. കേന്ദ്രഗവണ്മെന്റിന്റെ ധനസഹായമായ 4056.67 കോടി രൂപ ഉള്പ്പെടെ 10,141.68 കോടി രൂപ ചെലവാകുമെന്ന് കണക്കാക്കപ്പെടുന്ന ഒന്നാം ഘട്ടം 9700 സര്ക്യൂട്ട് കിലോമീറ്റര് പ്രസരണ ലൈനുകള് കൂട്ടിച്ചേര്ക്കലും സബ്സ്റ്റേഷനുകളുടെ 22500 എംവിഎ ശേഷിസൃഷ്ടിക്കലുമാണ് ലക്ഷ്യമിടുന്നത്.
(
വാണിജ്യ വ്യവസായ മന്ത്രാലയം
വ്യാവസായിക സംരംഭക മെമ്മോറാണ്ടം അനുവദിക്കുന്നതിനുള്ള പോർട്ടൽ നവീകരിച്ചു.
ന്യൂഡൽഹി , മാർച്ച് 30,2021
ബിസിനസ്സ് സൗഹൃദ അന്തരീക്ഷവും സുതാര്യതയും മെച്ചപ്പെടുത്തുന്നതിനായി വ്യാവസായിക സംരംഭക മെമ്മോറാണ്ടം  അനുവദിക്കുന്നതിനുള്ള പോർട്ടൽ ഡി.പി.ഐ.ഐ.ടി.നവീകരിച്ചു.ഒരു കമ്പനിയുടെ എല്ലാ മേഖലകളിലെയും സ്ഥലങ്ങളിലെയും വിശദാംശങ്ങൾ ശേഖരിക്കാൻ ഒറ്റ വ്യാവസായിക സംരംഭക മെമ്മോറാണ്ടം  നവീകരിച്ച പോർട്ടൽ വാഗ്ദാനം ചെയ്യുന്നു.
നിക്ഷേപ ഉദ്ദേശ്യങ്ങൾ  പൂരിപ്പിക്കുന്നതിനും ഉത്പാദന ആരംഭം  തടസ്സമില്ലാതെ റിപ്പോർട്ടുചെയ്യുന്നതിനും ഈ ഒറ്റ ഫോം സഹായകമാകും.വ്യാവസായിക സംരംഭക മെമ്മോറാണ്ടത്തിൽ വരുത്തുന്ന ഏത് ഭേദഗതിയും മുമ്പ് ഫയൽ ചെയ്ത മെമ്മോറാണ്ടവുമായി ബന്ധപ്പെട്ട് തന്നെ എളുപ്പത്തിൽ ചെയ്യാവുന്നതാണ്.ഇതിലൂടെ മുഴുവൻ പ്രക്രിയയിലും വിവരങ്ങൾ പൂരിപ്പിക്കുന്നതിലുണ്ടാകാൻ സാധ്യതയുള്ള ഇരട്ടിപ്പ് ഒഴിവാകുന്നു.
എല്ലാ അനുമതികളും ഇ-മെയിൽ എസ്എംഎസ് എന്നിവ വഴി പൂർണ്ണമായും കടലാസ് രഹിതമായി അപേക്ഷകരെ അറിയിക്കും. അതോടൊപ്പം ബന്ധപ്പെട്ട സംസ്ഥാന സർക്കാരുകൾക്കും വിവരങ്ങൾ അയയ്ക്കും. അപേക്ഷ സമർപ്പിക്കുന്നതിനും ഐ.ഇ.എം.സർട്ടിഫിക്കറ്റ് നേടുന്നതിനുമുള്ള ജി 2 ബി പോർട്ടൽ http://services.dipp.gov.in -ൽ ലഭ്യമാണ്.
IE/SKY
(Visitor Counter : 154
രാജ്യരക്ഷാ മന്ത്രാലയം
കൈലാസ് - മാനസരോവര് തീര്ത്ഥാടന യാത്രാസമയം കുറയും
80 കിലോ മീറ്റര് ദൈര്ഘ്യമുള്ള പാത ഉദ്ഘാടനം ചെയ്ത് രാജ്യരക്ഷാമന്ത്രി രാജ്നാഥ് സിംഗ്
കൈലാസ്-മാനസരോവര് യാത്രാ സമയം ഗണ്യമായി കുറയ്ക്കുന്ന പുതിയ പാത രാജ്യരക്ഷാമന്ത്രി രാജ്നാഥ് സിംഗ് ഉദ്ഘാടനം ചെയ്തു. ഉത്തരാഖണ്ഡിലെ ധാര്ചൂലയെയും ചൈന അതിര്ത്തിയിലെ ലിപുലേഖിനെയും ബന്ധിപ്പിക്കുന്നതാണ് 80 കിലോ മീറ്റര് ദൈര്ഘ്യമുള്ള പാത. ഘടിയാബഗഢില് നിന്ന് ആരംഭിക്കുന്ന പാത ലിപുലേഖ ചുരത്തിലാണ് അവസാനിക്കുന്നത്. പിഥൗറാഗഢില് നിന്ന് ഗുഞ്ജിയിലേയ്ക്കുള്ള വാഹനനിരയുടെ ഫ്്ളാഗ് ഓഫും രാജ്നാഥ് സിങ് വീഡിയോ കോണ്ഫറന്സ് വഴി നിര്വഹിച്ചു.
കൈലാസ് - മാന്സരോവര് തീര്ത്ഥാടകര്ക്ക് ഏറെ പ്രയോജനകരമാണ് പുതിയ റോഡ്. യാത്രാസമയം ഗണ്യമായി കുറയ്ക്കാനാകും. നിലവില് സിക്കിം, നേപ്പാള് പാതകളിലൂടെ രണ്ടോ മൂന്നോ ആഴ്ചയെടുത്താണ് തീര്ത്ഥാടകര്ക്ക് യാത്ര പൂര്ത്തിയാക്കാന് കഴിഞ്ഞിരുന്നത്. പുതിയ റോഡ് ഒരാഴ്ചയ്ക്കുള്ളില് യാത്ര പൂര്ത്തിയാക്കാന് സഹായിക്കും.
ലിപുലേഖ് പാതയില് ഉയര്ന്ന പ്രദേശങ്ങളിലൂടെയുള്ള 90 കിലോമീറ്റര് യാത്ര തീര്ത്ഥാടകര്ക്ക് പ്രയാസം സൃഷ്ടിച്ചിരുന്നു. പ്രായമായവര്ക്കും ആരോഗ്യപ്രശ്നങ്ങളുള്ളവര്ക്കും ഏറെ ബുദ്ധിമുട്ടുകളാണ് ഉണ്ടാക്കിയിരുന്നത്. എന്നാല്, പുതിയ പാത ഈ പ്രതിസന്ധികള് ഒഴിവാക്കാന് സഹായിക്കും. മേഖലയില് പ്രാദേശിക വ്യാപാര പുരോഗതിക്കും സാമ്പത്തിക വളര്ച്ചയ്ക്കും പുതിയ പാത ഊര്ജം പകരുമെന്ന് ശ്രീ. രാജ്നാഥ് സിംഗ് പ്രത്യാശ പ്രകടിപ്പിച്ചു.
ചീഫ് ഓഫ് ഡിഫൻസ് സ്റ്റാഫ് ജനറല് ബിപിന് റാവത്ത്, കരസേനാ മേധാവി ജനറല് എം എം നരവാനെ, പ്രതിരോധ സെക്രട്ടറി ഡോ. അജയ് കുമാര്, അല്മോറ എംപി അജയ് താംത, പ്രതിരോധ മന്ത്രാലയത്തിലെയും ബിആര്ഒയിലെയും ഉന്നതോദ്യോഗസ്ഥര് എന്നിവര് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
ഇതുവരെ ഏകദേശം 183.27 കോടി വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മാർച്ച് 18 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ഏകദേശം 183.27 കോടി  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.22 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 121
വാണിജ്യ വ്യവസായ മന്ത്രാലയം
ലോക്ക്ഡൗൺ കാലത്ത് വ്യവസായ–-വാണിജ്യരംഗം നേരിടുന്ന പ്രശ്നങ്ങൾ നിരീക്ഷിക്കുന്നതിലും പരിഹരിക്കുന്നതിലും നിർണായക പങ്കു വഹിച്ച് ഡിപിഐഐടി കൺട്രോൾ റൂം
വ്യവസായ വാണിജ്യ മന്ത്രാലയത്തിന് കീഴിലുള്ള വ്യവസായ, ആഭ്യന്തര വ്യാപാര പ്രോത്സാഹന വകുപ്പ് , വ്യവസായ, വാണിജ്യരംഗത്തെ പ്രതിസന്ധികൾ നിരീക്ഷിക്കുന്നതിന് 26.3.2020 മുതൽ കൺട്രോൾ റൂം രൂപീകരിച്ചു. സംസ്ഥാന സർക്കാരുകളും, ജില്ലാ, പോലീസ് അധികാരികളും മറ്റ് അനുബന്ധ ഏജൻസികളുമായി ബന്ധപ്പെട്ട് അത്തരം വിഷയങ്ങൾ ഏറ്റെടുക്കുന്നുണ്ട്.
കൺട്രോൾ റൂം നിരീക്ഷിക്കുന്നത്:
a. ആഭ്യന്തര വ്യാപാരം, ഉൽപ്പാദനം, വിതരണം, അവശ്യവസ്തുക്കളുടെ ചരക്കുനീക്കം എന്നിവയുടെ പ്രശ്നങ്ങൾ,
b. ലോക്ക്ഡൗൺ കാലത്ത് ഏതെങ്കിലും വിതരണ ശൃംഖലയിലെ തടസങ്ങൾ പരിഹരിക്കുന്നതിന് നേരിടുന്ന ബുദ്ധിമുട്ടുകൾ.
2020 ഏപ്രിൽ 28 വരെ രജിസ്റ്റർ ചെയ്ത ആകെ 1962 പ്രശ്നങ്ങളിൽ, 1739 എണ്ണം പരിഹരിച്ചു. 223 എണ്ണം നിലവിൽ പരാതിപരിഹാരചർച്ചയിലാണ്.
വിവിധ അന്വേഷണങ്ങളുടെ നിജസ്ഥിതി നിരീക്ഷിക്കുന്നതിനും ദിവസേനയുള്ള എംഐഎസ് റിപ്പോർട്ടുകൾ വകുപ്പിലെ ഉന്നത ഉദ്യോഗസ്ഥരുടെ അറിവിലേക്കായി നൽകുന്നതിനും ഒരു പ്രത്യേക സംഘത്തെ നിയോഗിച്ചിട്ടുണ്ട്.
പ്രശ്നം ബാധിച്ചിട്ടുള്ളവരെ നേരിട്ടു വിളിച്ച് പ്രധാനപ്പെട്ട കാര്യങ്ങൾ സൂക്ഷ്മമായി അന്വേഷിക്കുകയും അവരിൽ നിന്നും വിവരങ്ങൾ തേടി ബന്ധപ്പെട്ട ഏജൻസിയുമായി ഇക്കാര്യം വിലയിരുത്തുകയും ചെയ്യുന്നു.
കൺട്രോൾ റൂമിൽ ടെലിഫോൺ കോളുകൾ വഴിയും, ഇമെയിൽ വഴിയും പരാതികൾ സ്വീകരിക്കുന്നു. ചരക്കുഗതാഗതത്തിലും, വിതരണത്തിലും, വിഭവസമാഹരണത്തിലും, അടിസ്ഥാന തലത്തിൽ ബുദ്ധിമുട്ടുകൾ നേരിടുന്ന നിർമ്മാണ, ഗതാഗത, വിതരണ, മൊത്തക്കച്ചവടക്കാർക്കും, ഇ -കൊമേഴ്സ് കമ്പനികൾക്കും, ടെലിഫോൺ നമ്പർ, ഇമെയിൽ വഴി വകുപ്പിനെ അത് അറിയിക്കാനാകും: -ടെലിഫോൺ നമ്പർ: 91 11 23062487 ഇമെയിൽ : controlroom-dpiit[at]gov[dot]in.
രാവിലെ 8 മുതൽ വൈകുന്നേരം 6 വരെ ടെലിഫോൺ പ്രവർത്തനസജ്ജമാണ്. അന്വേഷണങ്ങൾ രജിസ്റ്റർ ചെയ്ത ശേഷം, ഡിപിഐഐടി കൺട്രോൾ റൂമിൽ നിന്നും സംസ്ഥാന തലത്തിലുള്ള കൺട്രോൾ റൂമുകളിലേക്കും സംസ്ഥാന ചീഫ് സെക്രട്ടറിക്കും തുടർനടപടികൾക്കായി കൈമാറുന്നു.
കൺട്രോൾ റൂമിൽ ലഭിക്കുന്ന അന്വേഷണങ്ങൾ, നിരന്തരം ഇക്കാര്യങ്ങൾ നിരീക്ഷിക്കുന്ന ഡിപിഐഐടിയുടെ മുതിർന്ന ഉദ്യോഗസ്ഥർക്ക് കൈമാറുന്നു, അടിയന്തിര ഇടപെടൽ ആവശ്യമായി വരുന്ന ഘട്ടത്തിൽ ബന്ധപ്പെട്ട ജില്ലാ മജിസ്ട്രേറ്റ് അല്ലെങ്കിൽ പോലീസ് ഉൾപ്പെടെയുള്ള സംസ്ഥാനതല ഉദ്യോഗസ്ഥരുടെ പരിഗണനക്കായും അയക്കും.
പ്രധാനമന്ത്രിയുടെ ഓഫീസ്
ഭാരത് രത്ന ഡോ. ബാബാസാഹേബ് അംബേദ്കറിന് ജയന്തിദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഭാരതരത്ന ഡോ. ബാബാസാഹേബ് അംബേദ്കറിന് അദ്ദേഹത്തിന്റെ ജയന്തദിനത്തിൽ ശ്രദ്ധാഞ്ജലി അർപ്പിച്ചു.
“പിന്നാക്ക വിഭാഗത്തെ മുഖ്യധാരയിലേക്ക് കൊണ്ടുവരാനുള്ള അദ്ദേഹത്തിന്റെ പോരാട്ടം വരും തലമുറകൾക്ക് ഒരു മാതൃകയായി തുടരും”. അംബേദ്കർ ജയന്തിയിൽ മഹാനായ ഡോ. ബാബാസാഹേബ് അംബേദ്കറിനെ വണങ്ങിക്കൊണ്ട് പ്രധാനമന്ത്രി ട്വീറ്റ് ചെയ്തു,
പ്രധാനമന്ത്രിയുടെ ഓഫീസ്
പ്രധാനമന്ത്രി വെസ്റ്റാസ് പ്രസിഡന്റും സി.ഇ.ഒയുമായി ആശയവിനിമയം നടത്തി
കാറ്റില് നിന്നുള്ള ഊര്ജ്ജോല്പ്പാദന മേഖലയുമായി ബന്ധപ്പെട്ട വിഷയങ്ങളെക്കുറിച്ച് പ്രധാനമന്ത്രി ശ്രീ. നരേന്ദ്ര മേദി വെസ്റ്റാസ് പ്രസിഡന്റും സി.ഇ.ഒയുമായ ശ്രീ. ഹെന്റിക് ആന്ഡേഴ്സണുമായി ആശയവിനിമയം നടത്തി.
'വെസ്റ്റാസ് പ്രസിഡന്റും സി.ഇ.ഒയുമായ ശ്രീ. ഹെന്റിക് ആന്ഡേഴ്സണുമായി ദീര്ഘദൃഷ്ടിയുള്ള ആശയവിനിമയം നടത്തി. കാറ്റില് നിന്നുള്ള ഊര്ജ്ജോല്പ്പാദന മേഖലയുമായി ബന്ധപ്പെട്ട നിരവധി വിഷയങ്ങള് ഞങ്ങള് ചര്ച്ച ചെയ്തു. വരും തലമുറകള്ക്ക് ശുദ്ധമായ ഭാവി കെട്ടിപ്പടുക്കുന്നതിനായി പുനരുല്പ്പാദന ഊര്ജ്ജം പ്രയോജനപ്പെടുത്തുന്നതിനുള്ള ഇന്ത്യയുടെ ചില പരിശ്രമങ്ങള് ശ്രദ്ധയില്പ്പെടുത്തി', പ്രധാനമന്ത്രി ട്വീറ്റ് ചെയ്തു.
മന്ത്രിസഭ
കേന്ദ്ര പട്ടികയിലെ പിന്നോക്ക വിഭാഗങ്ങളുടെ ഉപവര്ഗ്ഗീകരണത്തിനായി രൂപീകരിച്ച കമ്മിഷന്റെ കാലാവധി നീട്ടുന്നതിന് മന്ത്രിസഭയുടെ അനുമതി
കേന്ദ്ര പട്ടികയിലെ പിന്നോക്ക വിഭാഗങ്ങളുടെ ഉപവര്ഗ്ഗീകരണവുമായി ബന്ധപ്പെട്ട വിഷയങ്ങള് പരിശോധിക്കുന്നതിന് ഭരണഘടനയുടെ അനുേഛദം 340 പ്രകാരം രൂപീകരിച്ച കമ്മിഷന്റെ കാലാവധി 2019 ജൂലൈ 31 മുതല് 2020 ജനുവരി 31 വരെയുള്ള ആറുമാസത്തേയ്ക്കു കൂടി നീട്ടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ഞന്ന കേന്ദ്ര മന്ത്രിസഭ അനുമതി നല്കി.
ഗുണഫലങ്ങള്:
(കാലാവധി നീട്ടാനുള്ള നിര്ദ്ദേശത്തിലൂടെ അവകാശപ്പെട്ട വിവിധ വിഭാഗങ്ങളുമായി കൂടിക്കാഴ്ച നടത്തിയശേഷം മറ്റ് പിന്നോക്ക വിഭാഗങ്ങളുടെ ഉപവര്ഗ്ഗീകരണ പ്രശ്നത്തില് സമഗ്രമായ ഒരു റിപ്പോര്ട്ട് സമര്പ്പിക്കാന് ''കമ്മിഷന്'' സാധിക്കും.
RS/ND/MRD
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രിയുടെ പ്രണാമം
ഗാന്ധിജിയോടുള്ള ആദരസൂചകമായി ഖാദിയും കരകൗശല ഉൽപന്നങ്ങളും വാങ്ങാൻ ജനങ്ങളോട് അഭ്യർത്ഥിച്ചു
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ഗാന്ധിജിയോടുള്ള ആദരസൂചകമായി ഖാദി, കരകൗശല ഉൽപന്നങ്ങൾ വാങ്ങാനും ശ്രീ മോദി ജനങ്ങളോട് അഭ്യർത്ഥിച്ചു. മഹാത്മാഗാന്ധിയെക്കുറിച്ചുള്ള തന്റെ ചിന്തകളുടെ വീഡിയോയും അദ്ദേഹം പങ്കുവെച്ചിട്ടുണ്ട്.
ട്വീറ്റിൽ പ്രധാനമന്ത്രി പറഞ്ഞു :
ഗാന്ധിജയന്തി ദിനത്തിൽ മഹാത്മാഗാന്ധിക്ക് ആദരാഞ്ജലികൾ അർപ്പിക്കുന്നു. ഇന്ത്യ ആസാദി കാ അമൃത് മഹോത്സവം ആഘോഷിക്കുന്നതിനാൽ ഈ ഗാന്ധിജയന്തി കൂടുതൽ സവിശേഷമാണ്. ബാപ്പുവിന്റെ ആദർശങ്ങൾ എന്നും നിലനിൽക്കട്ടെ. ഗാന്ധിജിക്കുള്ള ആദരാഞ്ജലിയായി ഖാദി, കരകൗശല ഉൽപ്പന്നങ്ങൾ എന്നിവ വാങ്ങാൻ ഞാൻ നിങ്ങളോട് അഭ്യർത്ഥിക്കുന്നു. ."
പ്രധാനമന്ത്രിയുടെ ഓഫീസ്
ഗാന്ധി ജയന്തി ദിനത്തിൽ ഗാന്ധി സ്മൃതിയിൽ പ്രധാനമന്ത്രി പ്രാർത്ഥനാ യോഗത്തിൽ പങ്കെടുത്തു
ഇന്ന് ഗാന്ധി ജയന്തി ദിനത്തിൽ ഗാന്ധി സ്മൃതിയിൽ നടന്ന പ്രാർത്ഥനാ യോഗത്തിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
പ്രധാനമന്ത്രി ട്വീറ്റ് ചെയ്തു :
"ഗാന്ധിജയന്തി ദിനത്തിൽ ഗാന്ധി സ്മൃതിയിൽ ഒരു പ്രാർത്ഥനാ യോഗത്തിൽ പങ്കെടുത്തു."
DS
ND
(
ആരോഗ്യ, കുടുംബക്ഷേമ മന്ത്രാലയം
കേന്ദ്ര സഹമന്ത്രി ഡോ. ഭാരതി പ്രവീൺ പവാർ ഇന്ന് ശൈശവ വികസന കോൺക്ലേവ്, പാലൻ 1000 ദേശീയ പ്രചാരണ പരിപാടിയും പാരന്റിംഗ് ആപ്പും ഉദ്ഘാടനം ചെയ്തു
ന്യൂ ഡൽഹി: ഓഗസ്റ്റ് 16, 2022
കേന്ദ്ര സഹമന്ത്രി ഡോ. ഭാരതി പ്രവീൺ പവാർ ഇന്ന് മുംബൈയിൽ ശൈശവ വികസന കോൺക്ലേവ്, പാലൻ 1000 ദേശീയ പ്രചാരണ പരിപാടിയും പാരന്റിംഗ് ആപ്പും ഉദ്ഘാടനം ചെയ്തു.
‘പാലൻ 1000 - ആദ്യ 1000 ദിവസത്തെ യാത്ര’, ആദ്യ 2 വയസിലെ കുട്ടികളുടെ വൈജ്ഞാനിക വികാസങ്ങളിൽ ശ്രദ്ധ കേന്ദ്രീകരിക്കുന്നു. കുടുംബങ്ങളുടെ അടിസ്ഥാന ആവശ്യങ്ങൾ നിറവേറ്റുന്നതിന് രൂപകൽപ്പന ചെയ്തിരിക്കുന്ന സേവനങ്ങളിൽ, മാതാപിതാക്കൾക്കും കുടുംബാംഗങ്ങൾക്കും മറ്റ് ശിശു പരിചാരകർക്കുമുള്ള ആദ്യകാല പരിശീലനം സംയോജിപ്പിച്ചിരിക്കുന്നു. ഈ പരിപാടി രാഷ്ട്രീയ ബാൽ സ്വാസ്ഥ്യ കാര്യക്രമവുമായി  യോജിപ്പിച്ചിരിക്കുന്നു.
'പാലൻ 1000' പേരന്റിംഗ് ആപ്പ്, കുഞ്ഞിനെ പരിചരിക്കുന്നയാൾക്ക് ദിനചര്യയിൽ എന്തുചെയ്യാൻ കഴിയും എന്നതിനെക്കുറിച്ചുള്ള പ്രായോഗിക ഉപദേശം നൽകുകയും മാതാപിതാക്കളുടെ വിവിധ സംശയങ്ങൾ പരിഹരിക്കാനും അതുവഴി കുട്ടിയുടെ ശരിയായ വളർച്ചയ്ക്കും സഹായിക്കും. 2 വയസ്സിന് താഴെയുള്ള കുട്ടികളുടെ വൈജ്ഞാനിക വികസനമാണ് പാലൻ 1000-ന്റെ പ്രധാന ലക്ഷ്യം.
രാഷ്ട്രപതിയുടെ കാര്യാലയം
രാഷ്ട്രപതിഭവൻ വിജ്ഞാപനം
പ്രധാനമന്ത്രിയുടെ ഉപദേശപ്രകാരം രാഷ്ട്രപതി, മന്ത്രിസഭയിലെ ഇനിപ്പറയുന്ന അംഗങ്ങളുടെ രാജി ഉടനടി പ്രാബല്യത്തിൽ അംഗീകരിച്ചു:
1. ശ്രീ ജി.വി. സദാനന്ദ ഗൗഡ
(2. ശ്രീ രവിശങ്കർ പ്രസാദ്
3. ശ്രീ തവാർചന്ദ് ഗെലോട്ട്
4. ശ്രീ രമേശ് പോഖ്രിയാൽ ‘നിഷങ്ക്’
5. ഡോ. ഹർഷ് വർധൻ
6. ശ്രീ പ്രകാശ് ജാവദേക്കർ
7. ശ്രീ സന്തോഷ് കുമാർ ഗാംഗ്വർ
8. ശ്രീ ബാബുൽ സുപ്രിയോ
9. ശ്രീ ധോത്രേ സഞ്ജയ് ഷംറാവു
10. ശ്രീ റട്ടാൻ ലാൽ കതാരിയ
11. ശ്രീ പ്രതാപ് ചന്ദ്ര സാരംഗി
12. സുശ്രീ ദേബശ്രീ ചൗധരി
പ്രധാനമന്ത്രിയുടെ ഓഫീസ്
കെവി സുബ്രഹ്മണ്യന്റെ ഭാവി പ്രവർത്തനങ്ങൾക്ക് പ്രധാനമന്ത്രി ആശംസകൾ നേർന്നു
ഡോ.കെ.വി സുബ്രഹ്മണ്യന്റെ ഭാവി പ്രവർത്തനങ്ങൾക്ക് പ്രധാനമന്ത്രി ആശംസകൾ നേർന്നു. മൂന്ന് വർഷത്തെ കാലാവധി പൂർത്തിയാക്കിയ ശേഷം മുഖ്യ സാമ്പത്തിക ഉപദേഷ്ടാവ് സ്ഥാനത്ത് നിന്ന് രാജിവെക്കുകയാണെന്ന് ഡോ. സുബ്രഹ്മണ്യൻ പ്രഖ്യാപിച്ചിരുന്നു.
പ്രധാനമന്ത്രി ട്വീറ്റ് ചെയ്തു:
" ഡോ.കെ.വിസുബ്രഹ്മണ്യനുമായി ചേർന്ന് പ്രവർത്തിക്കുന്നത് സന്തോഷകരമാണ്. അദ്ദേഹത്തിന്റെ അക്കാദമിക മികവ്, പ്രധാന സാമ്പത്തിക, നയപരമായ കാര്യങ്ങളിൽ അതുല്യമായ കാഴ്ചപ്പാടുകൾ, പരിഷ്ക്കരണ തീക്ഷ്ണത എന്നിവ ശ്രദ്ധേയമാണ്. അദ്ദേഹത്തിന്റെ വരാനിരിക്കുന്ന ഉദ്യമങ്ങൾക്ക് എല്ലാവിധ ആശംസകളും നേരുന്നു"
ആരോഗ്യ, കുടുംബക്ഷേമ മന്ത്രാലയം
രാജ്യത്തെ മെഡിക്കൽ ടൂറിസം മെച്ചപ്പെടുത്തുന്നതിനുള്ള നടപടികൾ
ലോകത്തെ 46 ലക്ഷ്യസ്ഥാനങ്ങളിൽ, 2020-2021 ലെ മെഡിക്കൽ ടൂറിസം സൂചികയിൽ  ഇന്ത്യ പത്താം സ്ഥാനത്താണ്
ന്യൂഡൽഹി : മാർച്ച് 21, 2023
മെഡിക്കൽ ടൂറിസം അസോസിയേഷന്റെ 2020-2021 ലെ മെഡിക്കൽ ടൂറിസം സൂചികയിൽ  ലോകത്തെ 46 ലക്ഷ്യസ്ഥാനങ്ങളിൽ ഇന്ത്യ പത്താം സ്ഥാനത്താണ്. ടൂറിസം മന്ത്രാലയം നൽകിയ വിവരമനുസരിച്ച്, മെഡിക്കൽ ആവശ്യങ്ങൾക്കായി ഇന്ത്യയിലെത്തുന്ന വിദേശ ടൂറിസ്റ്റുകളുടെ എണ്ണം 2020 ൽ 1.83 ലക്ഷം ആയിരുന്നത് 2021 ൽ 3.04 ലക്ഷം ആയി
രാജ്യത്ത് മെഡിക്കൽ ടൂറിസം മെച്ചപ്പെടുത്തുക എന്ന ലക്ഷ്യത്തോടെ, ടൂറിസം മന്ത്രാലയം 2022-ൽ മെഡിക്കൽ, വെൽനസ് ടൂറിസത്തിനായി ഒരു ദേശീയ നയവും കര്മപദ്ധതിയും രൂപീകരിച്ചു. രാജ്യത്തെ മെഡിക്കൽ പ്രാധാന്യമുള്ള പ്രദേശത്തേക്കുള്ള യാത്രയുടെ വികസനത്തിന് ഇനിപ്പറയുന്ന പ്രധാന ഘടകങ്ങൾ തിരിച്ചറിഞ്ഞു:
ആരോഗ്യ ക്ഷേമ കേന്ദ്രം എന്ന നിലയിൽ ഇന്ത്യയ്ക്കായി ഒരു ബ്രാൻഡ് വികസിപ്പിക്കുക,
മെഡിക്കൽ, വെൽനസ് ടൂറിസത്തിനുള്ള ആവാസവ്യവസ്ഥയെ ശക്തിപ്പെടുത്തുക,
ഓൺലൈൻ മെഡിക്കൽ വാല്യൂ ട്രാവൽ  പോർട്ടൽ സജ്ജീകരിച്ച് ഡിജിറ്റലൈസേഷൻ പ്രവർത്തനക്ഷമമാക്കുക,
മെഡിക്കൽ പ്രാധാന്യമുള്ള പ്രദേശത്തേക്കുള്ള , പ്രവേശനക്ഷമത മെച്ചപ്പെടുത്തൽ,
വെൽനസ് ടൂറിസം പ്രോത്സാഹിപ്പിക്കുക,
ഭരണവും സ്ഥാപന ചട്ടക്കൂടും എന്നിവ ഇതിൽ ഉൾപ്പെടുന്നു
രാജ്യത്ത് മെഡിക്കൽ വാല്യൂ ട്രാവൽ  പ്രോത്സാഹിപ്പിക്കുന്നതിനായി കേന്ദ്ര ആരോഗ്യ കുടുംബക്ഷേമ മന്ത്രാലയം ആഭ്യന്തര, ടൂറിസം, ആയുഷ്, വിദേശകാര്യ, സിവിൽ ഏവിയേഷൻ മറ്റ് മന്ത്രാലയങ്ങൾ എന്നിവയുമായും , സംസ്ഥാന സർക്കാരുകൾ, മറ്റ് പങ്കാളികൾ എന്നിവയുമായി ഏകോപിച്ചു പ്രവർത്തിക്കുന്നു . മേഖലയിലെ വെല്ലുവിളികളും അവസരങ്ങളും തിരിച്ചറിയുന്നതിനായി ബന്ധപ്പെട്ട മന്ത്രാലയങ്ങൾ, ആശുപത്രികൾ, എംവിടി ഫെസിലിറ്റേറ്റർമാർ, ഇൻഷുറൻസ് കമ്പനികൾ, നാഷണൽ അക്രഡിറ്റേഷൻ ബോർഡ് ഫോർ ഹോസ്പിറ്റലുകൾ & ഹെൽത്ത് കെയർ പ്രൊവൈഡർമാർ  എന്നിവരുമായി നിരവധി തവണ യോഗം നടത്തിയിട്ടുണ്ട്.
ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ.ഭാരതി പ്രവീൺ പവാർ ഇക്കാര്യം വ്യക്തമാക്കിയത്.
SKY
(Visitor Counter : 71
ആരോഗ്യ, കുടുംബക്ഷേമ മന്ത്രാലയം
90% കോവിഡ് മുക്തി നിരക്ക് എന്ന നേട്ടവുമായി ഇന്ത്യ
കോവിഡ് പ്രതിരോധത്തിൽ പുതിയൊരു നേട്ടം സ്വന്തമാക്കി ഇന്ത്യ. രാജ്യത്തെ രോഗമുക്തി നിരക്ക് ഇന്ന് 90 ശതമാനത്തിൽ എത്തി. കഴിഞ്ഞ 24 മണിക്കൂറിനിടെ 62,077 പേരാണ് രോഗമുക്തി നേടിയത്. 50,129 പേർക്ക് പുതുതായി രോഗം സ്ഥിരീകരിച്ചു.
ചികിത്സയിൽ കഴിയുന്നവരുടെ എണ്ണത്തിലെ തുടർച്ചയായ കുറവിനോട് ചേർന്നു പോകുന്നതാണ് ഈ നേട്ടം. തുടർച്ചയായ മൂന്നാം ദിവസവും ആക്ടീവ് കേസുകളുടെ എണ്ണം 7 ലക്ഷത്തിൽ താഴെ നിലനിർത്താൻ രാജ്യത്തിനു സാധിച്ചു.
ആകെ രോഗബാധിതരുടെ 8.50 ശതമാനം മാത്രമാണ് നിലവിലെ ആക്ടീവ് കേസുകൾ. നിലവിൽ 6,68,154 പേരാണ് വിവിധ ആശുപത്രികളിലായി ചികിത്സയിലുള്ളത്.
ഇതുവരെ രോഗമുക്തി നേടിയവരുടെ എണ്ണത്തിലും വലിയ വർധന ഉണ്ടായിട്ടുണ്ട്. ഇന്നലെ വരെ 70,78,123 പേരാണ് രോഗമുക്തി നേടിയത്. രോഗമുക്തി നേടിയവരുടെയും നിലവിൽ ചികിത്സയിൽ കഴിയുന്നവരുടെയും എണ്ണത്തിലെ അന്തരം 64 ലക്ഷം പിന്നിട്ടു .
കഴിഞ്ഞ ഒരാഴ്ചക്കാലമായി ദിവസേന റിപ്പോർട്ട് ചെയ്യുന്ന കോവിഡ് മരണങ്ങളുടെ എണ്ണം ആയിരത്തിൽ താഴെയാണ്. ഒക്ടോബർ 2 മുതൽ ഇന്നലെ വരെ 1100 ൽ താഴെ ആളുകൾ മാത്രമാണ് ദിവസവും മരിക്കുന്നത്.
പുതുതായി രോഗമുക്തി നേടിയവരിൽ 75 ശതമാനവും മഹാരാഷ്ട്ര, കർണാടക, കേരളം, തമിഴ്നാട്, പശ്ചിമബംഗാൾ, ഡൽഹി, ആന്ധ്രപ്രദേശ്, അസം, ഉത്തർപ്രദേശ്, ഛത്തീസ്ഗഢ് എന്നീ 10 സംസ്ഥാന/കേന്ദ്ര ഭരണ പ്രദേശങ്ങളിൽ നിന്നുള്ളവരാണ്.
കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട 50,129 പുതിയ കേസുകളിൽ 79 ശതമാനവും 10 സംസ്ഥാന/കേന്ദ്ര ഭരണ പ്രദേശങ്ങളിൽ നിന്നാണ്. ഇന്നലെ ഏറ്റവും കൂടുതൽ കേസുകൾ റിപ്പോർട്ട് ചെയ്യപ്പെട്ട സംസ്ഥാനങ്ങളിലൊന്നായ കേരളത്തിൽ എണ്ണായിരത്തി ലേറെ പേർക്ക് രോഗം സ്ഥിരീകരിച്ചു. മഹാരാഷ്ട്രയിൽ ആറായിരത്തിലേറെ പേർക്കും ഇന്നലെ കോവിഡ് റിപ്പോർട്ട് ചെയ്തു.
കഴിഞ്ഞ 24 മണിക്കൂറിനിടെ 578 പേരാണ് രാജ്യത്ത് കോവിഡ് മൂലം മരണപ്പെട്ടത്. ഇതിൽ 80 ശതമാനത്തോളം പേർ 10 സംസ്ഥാന/കേന്ദ്ര ഭരണ പ്രദേശങ്ങളിൽ നിന്നാണ്. മഹാരാഷ്ട്രയിലാണ് ഇന്നലെ ഏറ്റവും കൂടുതൽ മരണം റിപ്പോർട്ട് ചെയ്തത്- 137 പേർ.
കോവിഡ് പരിശോധനാ സൗകര്യങ്ങളുടെ കാര്യത്തിലും ഇന്ത്യ ഇന്ന് വലിയ നേട്ടം സ്വന്തമാക്കി. രാജ്യത്തെ പരിശോധന കേന്ദ്രങ്ങളുടെ എണ്ണം 2000 പിന്നിട്ടു. പൂനയിൽ ഒരു ലാബിൽ മാത്രമുണ്ടായിരുന്ന കോവിഡ് പരിശോധനാ സൗകര്യം നിലവിൽ 2,003 ലാബുകളിൽ ലഭ്യമാണ്. ഇതിൽ 1,126 എണ്ണം സർക്കാർ ലാബുകളും, 877 എണ്ണം സ്വകാര്യ ലാബുകളുമാണ്.